Dingwall
Dingwall (škotsko-gelski Inbhir Pheofharain, škotski: Dingwal) je nekadašnji 
kraljevski grad na sjeveroistoku Škotske od 
5,491 stanovnika.

Dingwall administrativno podpada pod Područno vijeće (council area) - 
Highland, a nekada je bio administrativni centar historijskog countya Ross i Cromarty.

Geografske karakteristike
Dingwall leži u Easter Rossu pored rijeke Conan i zaljeva Cromarty Firth, 16 km sjeverozapadno od
Invernessa.

Historija
Njegovo nordijsko ime Dingwall - koje znači parlament u dolini jasno ukazuje da su ga osnovali 
norveški Vikinzi u ranom Srednjem vijeku, kao i to da je bio važan trgovački centar.  

Dingwall je dobio status kraljevskog grada - 1226., od 1265. postao je 
administrativni centar šerifata Ross (Sheriffdom of Ross) a nakon toga i countya Ross i Cromarty. A između 
1975. - 1996. bio je administrativni centar distrikta Ross i Cromarty u regiji Highlands.

Tokom čitave svoje historije Dingwall je bio je poprište klanovskih borbi za vlast nad njime, jedan od najutjecajnih klanova - Ross, 
domogao se titule earla. Oni su još za Srednjeg vijeka podigli - Zamak Tulloch, koji je bio njigova snažna 
utvrda, kasnije su ga zamijenjeli dvorcem kog su podigli u tadašnjoj luci. 
Još od samog starta industrijske revolucije u 18. vijeku grad je imao tekstilnu manufakturu, 100 godina kasnije Dingwall se razvio kao cestovno i željezničko čvorište i centar trgovine stokom. 

Kako se luka počela zatrpavati nanosima Rijeke Conan - 1817. prokopan je kanal, da bi se mogli primiti i veći brodovi dubljeg gaza, ali se on 
ubrzo pokazao premalim pa je zapušten.  

Razvojem ekspoatacije nafte iz Sjevernog mora 1970-ih. povećao se u samo deset godina broj stanovnika pa je grad narastao na 5.000 ljudi.

Znamenitosti i atrakcije
Najveće znamenitosti grada uz Zamak Tulloch, su Gradska vijećnica i crkva sv. Klementa iz 1801.

Dingwall ima gradski muzej, a poznat je i po svom tradicionalnom muzičkom festivalu koji se održava u ljetnim mjesecima, istovremeno sa Hajlanskim igrama.

Nedaleko od grada u pravcu sjeveroistoku, leži Zamak Foulis, nekadašnja utvrda glavara klana Munro.

Izvori

Vanjske veze 

 Dingwall  
Gradovi u Škotskoj